Falco (muusikko)

Johann ”Hans” Hölzel (19. helmikuuta 1957 Wien, Itävalta – 6. helmikuuta 1998 Puerto Plata, Dominikaaninen tasavalta), taiteilijanimellään Falco, oli itävaltalainen pop- ja rockmuusikko. Hän on ainoa laulaja, joka on noussut listaykköseksi Pohjois-Amerikassa saksankielisellä kappaleella. Falcolla oli kaiken kaikkiaan neljä listaykköskappaletta: ”Der Kommissar”, ”Rock Me Amadeus”, ”Jeanny” ja ”Coming Home”. Falcon arvellaan myyneen maailmanlaajuisesti yli 30 miljoonaa levyä, joten häntä pidetään menestyneimpänä itävaltalaisena muusikkona.

 Musiikkiura 
Johann ”Hans” Hölzel syntyi Wienissä, ja jäi ainoana kolmosista henkiin. Hän opiskeli Wienin musiikkikonservatoriossa. Vuonna 1977 Hölzel asui vähän aikaa Berliinissä Saksassa. Kun hän palasi Wieniin, hän soitti itävaltalaisissa yhtyeissä Spinning Wheel ja Hallucination Company. Ennen kuin Hölzelistä tuli kansainvälinen rocktähti, hän soitti bassokitaraa itävaltalaisessa hard rock -yhtyeessä Drahdiwaberl vuodesta 1978 vuoteen 1983. Drahdiwaberlin kanssa hän esitti kappaleensa ”Ganz Wien”, joka oli myöhemmin myös hänen ensimmäisellä sooloalbumillaan Einzelhaft.

Soolouransa Falco aloitti vuonna 1980. Hänen ensimmäinen suuri hittikappaleensa oli ”Der Kommissar” vuonna 1982 julkaistulta albumilta Einzelhaft. After the Fire -yhtyeen kappaleen englanninkielisestä cover-versiosta (myös nimeltään ”Der Kommissar”) tuli top 5 -hitti Yhdysvalloissa vuonna 1983. Kappaleen video tuomittiin myöhemmin MTV:llä tittelillä ”The Worst Video of All Time” (). Samana vuonna Laura Branigan äänitti version laulusta uusilla englanninkielisillä sanoilla, nimellä ”Deep in the Dark” ja julkaisi sen albumillaan Branigan 2. 16 vuotta myöhemmin uusi versio ”Der Kommissar 2000” ja kaksi uutta uudelleenmiksausta aidosta versiosta nostivat kappaleen uudelleen listoille.

Falco julkaisi vuoden 1985 albumillaan Falco 3 kappaleen ”Rock Me Amadeus”, jonka innoituksena oli Oscar-palkinnon voittanut elokuva Amadeus (1984). Kappaleesta tuli maailmanlaajuinen menestys, ja vuonna 1986 se saavutti Yhdysvaltain, Ison-Britannian, Saksan ja Itävallan listalla ensimmäisen sijan. Lisäksi se sijoittui Sveitsin listalla kakkoseksi.

Falcon muita kansainvälisesti hyvin tunnettuja hittejä olivat ”Vienna Calling” ja ”Jeanny” albumilta Falco 3. ”Jeanny” osittain sensuroitiin, kun se julkaistiin Saksassa ja Alankomaissa, sillä se kertoi tarinan raiskaajan ja ehkä myös murhaajan näkökulmasta. Useat DJ:t ja radioasemat kieltäytyivät soittamasta kappaletta, joskin siitä tuli valtava hitti useissa Euroopan maissa ja innoitti vielä kolme uutta versiota myöhemmillä albumeilla.

pienois|vasen|Falco ja Ursela Monn vuonna 1986.
Vuonna 1986 albumi Emotional julkaistiin. Sen tuottajina olivat Rob ja Ferdi Bolland (Bolland & Bolland). Albumilla oli muun muassa kappaleet ”Coming Home (Jeanny Part 2)” ja ”The Sound of Musik”. Seuraavana vuonna Falco lauloi dueton Brigitte Nielsenin kanssa nimeltään ”Body Next to Body”. Albumi Wiener Blut julkaistiin vuonna 1988, mutta se ei saanut paljonkaan julkisuutta Saksan ja Itävallan ulkopuolella. Vuonna 1990 hän teki kappaleen Cindy Crawfordille ja Tatjana Patitzille. Kappaleen nimi oli ”Tanja P. not Cindy C.” ja se ilmestyi albumilla Data de Groove.

”Jeannyn” jälkeen Falco oli pitkälti enää eurooppalaisten hittien listalla, mutta hän oli toisinaan myös Yhdysvaltain ja Ison-Britannian listoilla. Hän yritti comebackia Yhdysvalloissa kappaleella ”Titanic”, joka voitti muutamia palkintoja, muttei onnistunut pääsemään listoille Yhdysvalloissa. Samaan aikaan, kun musiikkiura kulki hienosti, Falcon yksityiselämässä meni huonommin. Hänellä oli vaikeita avioliitto- sekä huume- ja alkoholiongelmia. Loppuaikoinaan hänelle myös selvisi, ettei hänen tyttärensä ollutkaan biologisesti hänen. 1990-luvun loppupuoliskolla julkaistiin lukuisia singlejä, joista ”Naked” ja ”Mutter, der Mann mit dem Koks ist da” yrittivät luoda läpimurtoa uudelle albumille. Singlet menestyivät Itävallan listoilla, mutta osuvaa kohtaa albumin julkaisemiselle ei tullut ennen Falcon kuolemaa. Kuoleman jälkeen julkaistut ”Push! Push!”, ”Egoist” ja ”Verdammt, wir leben noch” menestyivät hyvin.

 Kuolema 
Aamulla 6. helmikuuta 1998 Falco kuoli törmättyään autollaan bussin kanssa lähellä Puerto Platan lomakylää. Kuolemansa aikaan Falco teki paluuta musiikkimaailmaan. Hänet on haudattu Zentralfriedhofiin Wieniin Itävaltaan. 

Falcon kuoleman jälkeen 27. helmikuuta julkaistiin kesken jäänyt Out of the Dark -albumi. Albumin nimikkoraidasta tuli yksi Falcon tunnetuimmista kappaleista, ja albumi nousi Itävallan listojen kärkeen. Samana vuonna saksalaiset Rob ja Ferdi Bolland, jotka tuottivat noin puolet Falcon albumeista, julkaisivat EP:n Tributes to Falco nimellä ”The Bolland Project feat. Alida”. Nimikappale kertoi Falcon elämästä; muut kappaleet olivat ”We Say Goodbye” ja ”So Lonely”. 2000-luvulla monet yhtyeet ja artistit ovat tehneet erilaisia cover-versioita Falcon kappaleista ja lainailleet osia muun muassa rap-kappaleisiinsa. Falcoa on muistettu myös Simpsonit-televisiosarjan jaksoissa.

 Kuoleman jälkeen 
pienois|Falcon hautapaikka.
Vuonna 1999 julkaistiin postuumisti albumi Verdammt, wir leben noch, jonka nimikkokappale nousi hitiksi. Albumi sisälsi kappaleita Falcon suunnitteilla olleesta albumista Egoisten. 2. helmikuuta 2008 julkaistiin livealbumi Falco – Symphonic Falcon Wiener Neustadt -orkesterin kanssa yhdessä vuonna 1994 esittämästä konsertista. Albumi nousi heti ilmestymisviikollaan listaykköseksi. Samoihin aikoihin 7. helmikuuta sai ensi-iltansa Falcosta tehty elämäkertaelokuva Falco – Verdammt, wir leben noch!, joka on saanut nimensä postuumisti julkaistun Falcon albumin Verdammt, wir leben noch pohjalta. Pääosaa elokuvassa näytteli Manuel Rubey. Kymmenen vuotta Falcon kuolemasta ja Out of the Dark -albumin julkaisemisesta vuonna 2008 Out Of The Dark nousi jälleen Itävallan listoille. Samasta syystä listoille palasi muun muassa Jeanny.

Marraskuussa 2009 ilmoitettiin löydetyksi julkaisemattomia ja kadoksissa olleita Falcon kappaleita, joiden sanotaan olevan nauhoitettu vuonna 1987. Albumi, joka sisältää kadoksissa olleet kappaleet, julkaistiin 4. joulukuuta 2009. Kappaleiden joukossa on muun muassa ”The Spirit Never Dies (Jeanny Final)”, joka on viimeinen osa Jeanny-trilogiassa. Albumi nousi melkein heti Itävallan listojen kärkeen, ja saavutti listapaikan Saksastakin.

 Diskografia 
 Albumit 
VuosiNimiListasijoituksetFalco in the Austrian charts (A)Falco in the Swiss charts (A)Falco in the UK Charts (A)Falco in the US-Charts (A)Falco in the Canadian charts (A)Falco-Alben in the Norwegian charts (A)Falco-Alben in the Swedish charts (A)Falco in the Italian charts (A)AUTGERCHUKU.S.CANNORNLSWEITAEUR1982Einzelhaft119--6431-145211984Junge Roemer1---------1985Falco 31213237315--1986Emotional115---7---1988Wiener Blut2912-------1990Data de Groove11---------1991The Remix Hit Collection-51--------1992Nachtflug173--------1996Greatest Hits2---------1997Greatest Hits Vol. II8---------1998Best of7---------1998Out of the Dark (Into the Light)134-------1998The Hit-Singles-7--------1999The Final Curtain – The Ultimate Best of126-------1999Verdammt, wir leben noch335--------1999Live Forever (livealbumi)34---------2007Hoch wie nie (Best Of)125-------62007Einzelhaft (25th Anniversary Edition)22----------2008Falco Symphonic (Wiener Neustadt 1994)1153434 2009The Spirit Never Dies12333

 Singlet 
VuosiNimiListasijoitusFalco in the Austrian charts(S)Falco-Singles in the Swiss charts (S)Falco in the UK Single-Charts
Falco in the Netherland "Nationale Hitparade Top 50" (S)
 Falco-Singles in the French charts I (S)Falco in the French charts II (S)Falco in the italian Single-Charts(S)
"Der Kommissar" #1 in Italy(S)Falco in the Spanish Single-Charts(S)
"Rock me Amadeus" 1986 number one in Spain(S)Falco in the Norwegian charts (S)Falco-Singles in the Sweden Charts(S)
Number 1 hits of Falco in Sweden(S)Falco in the Billboard charts I (S)Falco in the Billboard charts II (S) (in German)Falco in the Canadian charts (S)Japanese ChartsFalco's #1 in New Zealand (S)Rock me Amadeus #1 in South Africa(S)AUTGERCHUK1NL FRAITASPANORSWEDKFINSUU.S.CANJPNNZAUSZA1981”That Scene” (”Ganz Wien” -kappaleen englanninkielinen versio)111981”Der Kommissar”112-1831134-1172111-71982”Maschine brennt”410493447--1982”Auf der Flucht”-*-181982”Zuviel Hitze” (promokappale)-1984”Junge Roemer”8-24-2--1984”Nur mit Dir”18-1984”Kann es Liebe sein?” (Désirée Nosbuschin kanssa)-1985”Rock Me Amadeus”1121279216141111111511985”Vienna Calling”3471040--5-3105-181114-75-1985”Jeanny”111681241411-----5---1986”The Sound of Musik”44116167-42413**6111986”Coming Home (Jeanny Part 2)”413-411987”Emotional”850-85-1113--1987”Body Next to Body” (Brigitte Nielsenin kanssa)622--35379--1441988”Wiener Blut”4924--13--1988”Satellite to Satellite”--1171988”Garbo”-1988”Do It Again”-1990”Data de Groove”12--1990”Charisma Kommando”---1991”Rock Me Amadeus” (1991 remix)--1991”Der Kommissar” (1991 remix)-1992”Nachtflug” (vain Alankomaissa julkaistu single)-1992”Titanic”347-1992”Dance Mephisto”17--21993”Monarchy Now” (vain Itävallassa julkaistu promosingle)-1995”Mutter, der Mann mit dem Koks ist da” (nimellä ”T>>MA”)31130-31996”Naked” (nimellä ”Falco featuring T>>MB”)450-1998”Out of the Dark”2231998”Egoist”64191998”Der Kommissar” (Jason Nevinsin ja Club 69:n remixit)39--------49---------1999”Push! Push!”9501999”Verdammt, wir leben noch”26-2000”Europa”--2007”Männer des Westens” (T. Börgerin vuoden 2007 versio)1455

 - kappale ei yltänyt listalle.
 tyhjä - kappaletta ei julkaistu kyseisessä maassa.

 Muuta 
Helmikuussa vuonna 2008 julkaistiin elokuva Falco – Verdammt, wir leben noch!, joka kertoo Falcon elämästä.

 Palkintoja 
 Goldene Europa
 1982 Vuoden taiteilija
 1986 Vuoden taiteilija

 Bravo Otto
 1985 Paras laulaja
 1986 Paras laulaja

 Echo
 1999 Elämäntyö

 Amadeus Austrian Music Award
 2000 Elämäntyö sekä Vuoden pop-rock-artisti
 2005 Vuoden musiikki-DVD – „Live Donauinsel + Stadthalle Wien“
 2007 Vuoden musiikki-DVD – „Hoch wie nie“

 Lähteet 
 http://www.falco.at/dertod.htm
 Hoch wie nie -albumin kansilehti, Falco Live at Donauinsel 1993 -DVD, Falco – Everything -DVD.

 Viitteet 

 Aiheesta muualla  

 Viralliset kotisivut 
 Falco-fr 

Luokka:Itävaltalaiset laulajat
Luokka:Itävaltalaiset rockmuusikot
Luokka:Liikenneonnettomuudessa kuolleet
Luokka:Popmuusikot
Luokka:Vuonna 1957 syntyneet
Luokka:Vuonna 1998 kuolleet